שיחת ויקיפדיה:שער לילדים

message: ::הועבר מ-ויקיפדיה:מזנון:
בוויקיפדיה חומר רב ומעניין, אך הוא בעייתי מבחינת נגישות לילדים צעירים.
אם אשווה בין צורת השימוש בוויקיפדיה לשימוש שנעשה באינציקלופדיה כתובה, הרי שבוויקיפדיה יש לבחור מראש את הערך, ולהקלידו.
לעומת זאת באינציקלופדיה, ניתן לדפדף, לראות תמונה מעניינת ומשם להתחיל ולחקור.
לילדים, ובמיוחד אלו שעדיין אינם קוראים כראוי, נדרש ממשק בתמונות.
כיום לחיצה על תמונות המצורפות לערכים - מעבירה לדף התמונה, ולא לפירוט הערך ותמונות מעניינות נוספות - כך שבעצם הדבר מקשה מאוד על התמצאות ילדים בנבכי הוויקיפדיה.
מאידך ילדים צעירים רבים בגילאי הגן שולטים היטב בעכבר, והיו יכולים לנצל את המוצג בוויקיפדיה
הייתי מציע לנסות בניית אזורים ידידותיים לילדים, בכדי לעודד שימוש בוויקיפדיה, לפתח את סקרנותם ועוד.
ניתן להתחיל מנושאים המעניינים את הגיל הרך, כגון בע"ח.
אולי ניתן גם לצרף הקלטה קולית קצרה ואוטומאטית, כתאור לנושאים המוצגים בתמונות.
84.108.121.245 18:44, 25 בפברואר 2008 (IST)
replies: text: ניתן לדפדף בויקיפדיה כמו בכל אנציקלופדיה - גש לעמוד הראשי, יש שם הצגה של הערכים בסדר אלפבתי, אבל יותר נוח - ישנם בעמוד הראשי פורטלים, המציגים תמונות של הנושאים המוצגים בפורטל וקישורים לערכים הקשורים לאותן תמונות. לגבי רעיון האודיו - הדבר נשקל כבר בעבר, ויש בעיות רבות איתו - גם מדובר בגירסא שאינה מתעדכנת, וגם צריך ציוד הקלטה טוב שאינו ברשותנו. דרור - שיחה 18:51, 25 בפברואר 2008 (IST)
replies: text: :אולי יכול להיות רעיון טוב ליצור פורטל ילדים, לא במובן שהוא מדבר על ילדים, אלא במובן שהוא יהיה בנוי עבור ילדים - עם הרבה תמונות מתחלפות, הסברים בשפות קלות והפנייה לערכים שנגישים יותר לילדים? טוקיוני 17:28, 26 בפברואר 2008 (IST)
replies: text: :: זה רעיון מצויין, בתנאי ש(כמו בכל פורטל) ימצאו לו הורים מאמצים. אפשר לנסות לכוון לטווח הגילאים 11-14, בתנאי שהגישה תהיה מרחיבת אופקים, ללא נסיונות לקלוע לתחומי העניין המשוערים של קהל היעד. עוזי ו. - שיחה 17:32, 26 בפברואר 2008 (IST)
replies: text: :::גיל כזה הוא באמת לא בעיה, ילדים בני 11 ומעלה יודעים לקרוא כמו בני אדם. נוי - שיחה 17:42, 26 בפברואר 2008 (IST)
replies: text: ::::ובכל זאת שמעתי על כמה מהם שהולכים למשל לחוגים לנוער שוחר מדע. לקהל כזה עלינו לכוון. הפורטל צריך להפעיל את הילדים, לגרות את סקרנותם ולחשוף אותם לנושאים מעניינים. אין לזה שום קשר לרמת קריאה (שבכל זאת, תרשה לי, נמוכה יותר משל בוגר). אף אני סבור שזה רעיון מלבב (אבל זה לא יכול להיות פורטל כשאר הפורטלים, מבחינה ארגונית). ‏Harel‏ • שיחה 17:45, 26 בפברואר 2008 (IST)

text: :::: (1) אבל הם עדיין מוכנים ללמוד. (2) מה שהראל אמר. עוזי ו. - שיחה 17:48, 26 בפברואר 2008 (IST)
replies: text: :::::לדעתי מעל גיל 10 בערך ילדים כבר יכולים להסתדר לבד. נוי - שיחה 17:51, 26 בפברואר 2008 (IST)
replies: text: ::::::נוי, שוב פעם -- זה לא עניין של "להסתדר לבד". זה עניין של גירוי אינטלקטואלי, של שימוש חינוכי והעשרתי בוויקיפדיה. העובדה שהם יכולים להסתדר לבד לא קשורה לזה. עדיין צריך להביא לפעמים את ההר אל מוחמד. פורטל כזה עשוי לעניין גם מבוגרים. ‏Harel‏ • שיחה 17:53, 26 בפברואר 2008 (IST)
* רעיון מעולה. בלי קשר לגיל המדוייק, ברור שיש גילאים שונים עם יכולות קריאה ותחומי גירוי שונים. אפשר אולי לנסות ללכת בכיוון אחר - כמו לדוגמה שיש תצוגה של ויקיפידה לטלפון סלולרי, אפשר אולי לעבוד על תצוגה או "מסכה" (סקין?) של תצוגה ייעודית לילדים - פחות טקטס, אותיות גדולות יותר, ויותר תמונות, ואולי עוד אמצעים שונים (כמו לדוגמה דפדפוף באמצעות תמונות). 
* רעיון הפורטל טוב , אפילו אם הוא די סטטי - לא הייתם מעצבים את אותו עמוד ראשי עבור אנציקלופדיית ילדים נכון? (דגשים- פחות טקטס, יותר צבע, יותר תמונות, פחות עומס). 
* אפשר כמובן ללכת על 2 אפיקים - לילדים (6-10) ולנוער (10-16), נראה שדווקא האפיק הנמוך יותר יותר דחוף, שכן יש אחוז גבוה יותר של בני נוער שיכולים להסתדר כאחד האדם. האזרח דרור - שיחה 18:11, 26 בפברואר 2008 (IST)

text: אני חושב שהרעיון של דרור מצוין: אפשר לעשות פורטל ויקי-ילדים, ופורטל ויקינוער.  אני אשמח להתגייס לעניין, אבל יש צורך בויקיפד/ית בעל ניסיון בעיצוב פורטלים, וגרפיקאי/ית טובים.  טוקיוני 18:25, 26 בפברואר 2008 (IST)
replies: text: :אז בוא נסכם: מדובר ברעיון משובח במיוחד, שיכול להעיר פה קצת את העניינים, להביא לנו הרבה יחסי ציבור מעולים, וגם להרבות דעת וחכמה בקרב הדור הצעיר. בזה גמרנו את שלב הדיבורים, ואפשר וצריך לגשת למעשים. אני מחפש שניים-שלושה ויקיפדים חרוצים שהרעיון מלהיב אותם, מרגישים שהם מבינים/מנוסים בהפעלת נוער שחר מדע (למשל ניסיון בהדרכת חוגים כאלה) ונכונים להכחיל את ויקיפדיה:שער לילדים ולרוץ איתו הלאה. אפשר לפנות אליי. ‏Harel‏ • שיחה 19:47, 27 בפברואר 2008 (IST)
thread_title:  וויקיפדיה ידידותית לילדים ? 

message: אשמח לראות כאן דיון ענייני בתכנים ובצורה של השער לילדים (ונוער). ‏Harel‏ • שיחה 20:47, 27 בפברואר 2008 (IST)
שאלות אפשריות לדיון: 
* מי קהל היעד
** גיל
*** האם צריך שערים נפרדים לילדים ולנוער 
** מאפיינים אחרים
* פינות בדף
** הידעת לילדים
** חדשות-מדע לילדים
** חידות והפעלות
** ערך יומי
** ועוד...
* אופן העדכון
* אופן ההתאמה לילדים
** בסגנון (באיזה משלב לכתוב) 
** בתחומי העניין
** בצורה (ניקוד, צבעוניות, הבהרת מושגים)
* אופן הפרסום
** הודעות לעתונות
** פנייה ממוקדת לחוגים לנוער שחר מדע, למגזינים וכו'
** מאין נקשר בתוך הוויקיפדיה
thread_title: יצירת דף זה

message: ילדים אמרנו כבר...? טוב, אז צריך להביא בחשבון שיש ילדים בני 4 שיודעים לקרוא, ולראות ילד בגיל זה מחפש מידע בויקיפדיה זה אושר טהור להוריו (מנסיון אישי...). הייתי מתרכז בשלב זה בגילאים הצעירים יותר - אלה שהם בראשית תקופת הקריאה שלהם, נאמר עד גיל 10 (כיתה ד', פחות או יותר). הגדולים יותר כבר יודעים לעשות העתק-הדבק מהויקיפדיה. עמית - שיחה 20:52, 27 בפברואר 2008 (IST)
replies: text: אני נוטה לקבל את זה. אולי עד כיתה ו', נגיד, במקום ד'. אבל בני נוער צריכים משהו אחר, יכול להיות שיהיה צריך לבנות להם שער אחר. בכל מקרה הייתי אומר שהשער הזה מטרתו לא הכנת שיעורי בית, אלא גירוי של ילדים ובני-נוער סקרנים באמת, בבחינת חוג נוער שוחר מדע מקוון. הוא צריך להיות דידקטי ומסקרן. ‏Harel‏ • שיחה 20:58, 27 בפברואר 2008 (IST)
replies: text: :גם לדעתי בני נוער צריכים פורטל נפרד. אפשר גם להבדיל בין בנים לבנות. ‏Yonidebest Ω Talk‏ 22:04, 27 בפברואר 2008 (IST)
replies: text: ::אוי יש לי בדיחה על קצה הלשון, אבל לא אומר אותה. בכל אופן, לדעתי בני נוער מסתדרים יפה יפה עם האתר הזה. אני מניח שהם אלה שהכי פחות צריכים פורטל משל עצמם. בכל אופן, אני בעד להתחיל לעבוד על הילדים, עד כיתות ד, או ו נשמע לי הגיוני מאד. זה אגב לא כל כך משנה, יש הרבה ילדים בכיתה ו' שמתנהגים כמו בד' ולהפך, בגיל הזה ההבדלים פחות בולטים. נינצ'ה - שיחה - פתרו את החידה, אם תוכלו. 22:36, 27 בפברואר 2008 (IST)
replies: text: :::מהי הבדיחה? ולא, יש הבדלים עצומים. נוי - שיחה 15:01, 28 בפברואר 2008 (IST)
thread_title:  קהל היעד 

message: שער זה מה שיש לי מחוץ לבית. פורטל, לעומת זאת, זה מה שאתם מחפשים. "פורטל לילדים". בדיוק בשביל זה קיים המרחב "פורטל". ‏Yonidebest Ω Talk‏ 22:03, 27 בפברואר 2008 (IST)
replies: text: על פניו נכון, אבל חיפשתי לעצמי איך להבדיל את הדף הזה, שהוא חוץ-תוכני, מהפורטלים התוכניים שלנו. הדבר הכי דומה שיש לנו זה שער הקהילה המפורסם. ‏Harel‏ • שיחה 22:11, 27 בפברואר 2008 (IST)
replies: text: :אפשר גם "פורטף". קקון - שיחה 22:16, 27 בפברואר 2008 (IST)
replies: text: ::בעיני רוחי אני רואה פורטל עם מסגרות נפרדות לנושאים עיקריים: פיזיקה, מתמטיקה, כימיה, ביולוגיה, היסטוריה וכדומה, נושאים המקבילים פחות או יותר לפורטלים בעמוד הראשי. עקב אכילס של העניין, ולא משנה איך הוא יעוצב, הוא התוכן הראוי שיש להפנות אליו. צריך לאתר בכל נושא ערכים המתאימים לילדים. ערכים קריאים ומגרים. אולי לחלק את עבודת האיתור בין פעילים מרכזיים בכל תחום? יוספוס • שיחה 22:37, 27 בפברואר 2008 (IST)
replies: text: :::שער זה גם מה שיש לך בטוח הבית. שער נשמע לי כמו שם מוצלח מאד, באמת מתקשר לשער הקהילה. נקווה שיצלח יותר. נינצ'ה - שיחה - פתרו את החידה, אם תוכלו. 22:38, 27 בפברואר 2008 (IST)
thread_title: "שער"

message: צריך גם לזכור שוויקיפדיה היא מיועדת לכתיבה, לא רק לקריאה וגם צד זה ראוי להתייחסות. איזשהי עריכה קצת שונה מצדם, אולי זה גם יחסוך לנו כמה השחתות. אולי גם יכול להיות איזה "עריכה נבחרת" או משהו כזה. אני ידוע שמה שכתבתי כאן מאד באויר, ולא כל כך קונקרטי, אבל אולי מישהו מכם יוכל לתת איזשהי הצעה קונקרטית ברוח הדברים. נינצ'ה - שיחה - פתרו את החידה, אם תוכלו. 22:47, 27 בפברואר 2008 (IST)
replies: text: אפשר להוסיף לדף גם סוג של "פינת הפעלות" (כתיבה) שמתאימה לילדים. ‏Harel‏ • שיחה 22:47, 27 בפברואר 2008 (IST)
replies: text: ::ילדים עדיף שיערכו, לא יכתבו. למה? לא נעים לכתוב ואז לקבל צעקות על מפלצת משונה "זכויות יוצרים", הכתיבה עלולה להיות עילגת וכו'. מצד שני ביקורת מצד ילדים בדפי השיחה (על דברים לא ברורים בערכים, דברים שמעניינים אותם ולא נמצאים...), תיקוני הקלדה וויקיזציה יכולים להיות פעילויות מאוד מועילות. ערן - שיחה 08:21, 29 בפברואר 2008 (IST)
thread_title:  ויקיפדיה - כתיבה לא רק קריאה 

message: הרעיון לשער לילדים - לקריאה - הוא טוב. אך יצירת "דף הפעלות" שמעודד ילדים בני 8-9 לכתוב בויקיפדיה, אינו מומלץ לדעתי משני טעמים:
# הדבר עלול להוות פתח להשחתות. ילד שיכתוב בדף אחד - יוכל לגלוש בקלות יחסית לכתיבה במתחם הערכים. החל מכתיבת דברים שחשובים לילד בן 8, בשפה של בן 8 בערכי הוויקיפדיה, ועד למשחק בהשחתות. ...ולא, זו לא גילנות לומר שתרומתו של ילד בן 8 היא אולי חמודה, אבל...
# בניית אתר הפעלה לילדים דורשת דברים שונים מאוד מהפורמט של ויקיפדיה למבוגרים. ראו לדוגמה באתרים הייעודיים , 
, 
,
, 
, 
,
ועוד. בנייה של אתר לילדים היא לא משחק ילדים (=משחק מילים פשוט מתבקש). אין ספק שיש לחלק מהוויקיפדים יכולת לעצב אתרים לילדים, שיהיו אינטראקטיביים, צבעוניים, חכמים ומעוררי מחשבה - וימשכו את כל הילדים.  אני מקווה שאותם ויקיפדים ימשיכו לתרום מכישרונותיהם ומיכולתם בוויקיפדיה. למבוגרים. . וכאמור: אין לי מילים רעות לומר על שער הויקיפדיה לילדים שישמש לקריאה. הקושי שלי הוא עם ההפעלות. ‏Danny-w‏ 09:42, 28 בפברואר 2008 (IST)
thread_title:  שער לילדים לקריאה. אך לא להפעלות 

message: ראשית השאלה היא האם זה צריך להיות פורטל או מיזם חדש כמו ויקימילון - ואת זה כדאי להעלות לקרן ויקימדיה.
אני לא בקיא בטכנולוגיה - אבל נראה לי שיהיה צורך במרחב ערכים שלם כולל עיצוב ותפקודיות שונים - וזה אומר שזה לא פורטל אלא ממש מיזם שלם בפני עצמו. 
לדעתי כדאי להתחיל בפורטל או שער ובמקביל להריץ את הרעיון למפתחים ולקרן (וגם באנגלית יהיה סיכוי טוב יותר שהמיזם יקרום עור וגידים, יקבל תמיכת תוכנה טובה לצרכים יעודיים, וגם יספק ליוזמה העברית כל מיני כלים שישמשו אותה - כמו לדוגמה תרשימים אפלטים (של JAVA או דבר דומה) ועוד כלים שאדבר על חשיבותם בהמשך. מה דעתכם ?האזרח דרור - שיחה 10:50, 28 בפברואר 2008 (IST)
replies: text: מבחינת הקרן הקמה של מיזם חדש לאנציקלופדיה יעודית לילדים הייתה נעשית ראשית באנגלית שבה יש קהל יעד גדול, ורק לאחר מכן היו נפתחים מיזמים מקבילים בשפות אחרות, כפי שנעשה בוויקיפדיה. דיון בנושא מיזם נפרד לילדים התקיים, ולדעתי כבר יותר מפעם אחת, במטה ויקי ערן - שיחה 08:23, 29 בפברואר 2008 (IST)
replies: text: :האם אתה יודע היכן? תודה האזרח דרור - שיחה 11:26, 29 בפברואר 2008 (IST)
replies: text: :::meta:Requests for new languages/Wikipedia Children's English. בברכה, ערן - שיחה 11:31, 29 בפברואר 2008 (IST)
thread_title:   פורטל או מיזם 

message: מה שחסר היה כאן זה המילה עיצוב. צריך לעצב את הפורטל (ואת הערכים שהוא מצביע אליהם) כך שיתאימו לילדים. (במחשבה שלי - ילדים עד גיל 8- גג 10). 
* העיצוב צריך לדעת אל מי הוא פונה ולא לנסות לפנות לכולם - או שלא יפנה לאף אחד. עיצוב ותכנים שיהיו טוב לילדים בני 4-6 שיודעים לקרוא לא יתאים לילדים בני 8. 
* כדי להתמקד מבחינת גיל, לדעתי לא כדאי לכוון לבני ה-4-6 או לבני ה-10-12, הם יקבלו מענה נפרד בבוא הזמן (ונמצאים "בקצוות עקומת הנורמל" מבחינת שימושיות של פורטל \ מיזם כזה). 
* העיצוב צריך להיות נקי מצד אחד (לא רועש מידי) ומצד שני עליו להכיל תמונות במידה גדולה, כמות ניכרת של צבע. 
* אין טעם לשים הרבה טקסט בעמוד הראשי - הילד ילך לאיבוד. כדאי לנסות להשתמש בתבניות משנות אם זה אפשרי מבחינה טכנית - לדוגמה מחליטים שיש הפניה ל3-4 תתי פורטלים מתחלפים (לדוגמה "מנהיגים מפורסמים", "מכונות" וכו') וליד זה "פינות תוכן" - כמו "הידעת", חדשות, חידות והפעלות וכו'. בניגוד לשער הראשי - לא כדאי לשים את הכל ביחד - כי זה פשוט יצור עומס גדול מידי. 
האזרח דרור - שיחה 10:50, 28 בפברואר 2008 (IST)
thread_title: עיצוב

message: היתה הצעה של חלוקה לנושאים לפי "כימיה" פיזיקה וכו' - לא כדאי. זו חלוקה של מדענים מבוגרים. עבור ילדים כדאי לחלק לפי תחומי עניין אינטואטיבים לילד - כותרות (חלקם של סרטים או ספרים זכורים לטוב) - 
* "כיצד מכונות פועלות" 
* "נסה ודע שעשועי מדע", 
* "גוף האדם", 
* "חיות וצמחים", 
* "היו היה", 
* "מנהיגים מפורסמים", 
* אמנים מפורסמים
* מגלי ארצות
* עמי העולם
* מדענים מפורסמים
* עולם התנ"ך, 
* המיתולוגיה היוונית
* מזג האוויר
* עולם החלל
* דינוזאורים
* ספרי ילדים
* סרטים לילדים
* משחקים
דגשים:
* לימוד של דברים דרך דוגמאות ספיצפיות וחיות והתרחקות מהפשטות. לדוגמה לימוד של מאורעות היסטוריים על ידי סיפור חייהם של דמויות ראשיות מעורבות. לימוד על חיות ודרך דבר זה לימוד על עקרונות ביולוגיים וכו'. 
* התאמת השפה לילדים. 
* טקסטים קצרים וברורים מלווים בתמונות להמחשה. 
* העדפה של איורים (על פני תמונות - יותר צבעוניות ובהן פחות פרטים)
* הכנסת סרטונים קצרים להדגמת עקרונות?
* הדגשת הפליאה שבדברים וגירוי הסקרנות. 
* האם אפשר להשתמש בציורים של אמנים באנציקלופדיה? ב"מנהיגים מפורסמים" זה עבד טוב מאוד
* האם אפשר להשתמש באיורים גרפיים שהם דימוי (לדוגמה בספר "גוף האדם" הדגמת מערכת החיסון של האדם על ידי ציור שמדמה את גוף האדם למבצר)
האזרח דרור - שיחה 10:50, 28 בפברואר 2008 (IST)
replies: text: מבחינה נושאים נבחרים אני מסכים פחות או יותר עם האזרח דרור, אבל מבחינת היישום של זה אני רואה את הדברים בצורה שונה. נפנה לערכים שמתאימים לילדים - אך אלו אותם הערכים במרחב הערכים שמתאימים גם למבוגרים. לכן, אין להתאים בצורה מיוחדת את השפה לילדים, ללמד דברים דרך דוגמאות, להימנע מהפשטות (אלא אם זה במקרה כבר נעשה בערך למבוגרים) ולהימנע מהדגשה של פליאה של הדברים כדי לשמור על כתיבה אנציקלופדיה נייטרלית. מה שכן - בוויקישיתוף יש קטגורית וידאו ונושאים שהולכים חזק שם זה אסטורנומיה ומדעי החלל (הרבה סרטים של נאס"א), וטבע (wildlife video) - ערכים לא גדולים מדי בממדיהם על בעלי חיים, צמחים ויצורים אחרים עם תמונות וווידאו נראים לי קלאסיים לכאן, וכך גם ערכים על חלל. גם תמונות של פסלים וחפצי אומנות אחרים שקשורים למיתולוגיה היוונית או לתנ"ך מצויים בשפע, וגם ערכים בנושאים אלו מתאימים מאוד לילדים. ערכים אחרים שיכולים להתאים הם מקצת מערכי הידעת למבוגרים כדוגמת דאגן H או 30 בפברואר. ערן - שיחה 08:42, 29 בפברואר 2008 (IST)
replies: text: :יש בעיה מובנית - ילדים לא יכולים לקוא טקסטים ארוכים מידי, ואין להם רקע בנושאים אחרים כמו למבוגרים, ויש להם פחות סבלנות ויותר נטיה לקפוץ מגרוי לגרוי. כשם שהספרות לילדים (בגיל 6-10) ולמבוגרים היא שונה הן בתון והן בעיצוב, כך גם כאן. לדוגמה הערך מערכת השמש או ליוויתנאים יכולים להיות מעניין גם לילדים, אבל כפי שהם היום הם פשוט גדולים מידי (לדעתי) עבור רוב הילדים בגיל זה. האזרח דרור - שיחה 13:50, 29 בפברואר 2008 (IST)
replies: text: ::ילדים בגיל 6-10 אולי יקראו את הפתיח, אבל כנראה לא הרבה מעבר לזה ואני מסכים שהם לא כל כך מתאימים להם. לכן עדיף שלא להפנות אליהם מכאן. ערן - שיחה 13:55, 29 בפברואר 2008 (IST)
thread_title: חלוקה תוכנית

message: * טכנודע בחיפה (לסרטים קצרים או הפקת תרשימים)
* יחידות נוער שוחר מדע
* הסדרה היה היה 
* "100 מנהיגים מפורסמים" (או שם דומה, איני זוכר, אבל ספר מעולה על דמויות היסטוריות)
* ספרי תשובות לשאלות (בתוספת איורים) - לקטעים קצרים כמו "הידעת". 
* כיצד מכונות פועלות 
* גוף האדם  
האזרח דרור - שיחה 10:50, 28 בפברואר 2008 (IST)
thread_title: שיתופי פעולה ומקורות השראה

message: בשלב ראשון הייתי מציע ששער הילדים יכיל המון תמונות שבהקלקה עליהם ניתן יהיה להגיע לערכים היכולים לעניין ילדים.  הרשימה שהכין דרור נראית לי כמקום טוב להתחיל ממנו.  מישהוא מתנדב להתחיל לבנות את השער? אחרת אני אתחיל, ואתם כבר תדאגו למחוק לי ולשכתב. טוקיוני 18:07, 6 במרץ 2008 (IST)
replies: text: תודה רבה. בשמחה. הרשימה שעשיתי היא של כל מיני נושאים, אפשר אולי לחשוב על עוד. בכל מקרה חשבתי על משהו שיכול להתחלף מידי תקופת זמן (נגיד יום ? - בדומה לתבנית הפורטלים המתחלפים בעמוד הראשי) ובצד קישור ל"רשימה המלאה" או משהו דומה - אם יהיו 20 נושאים לדוגמה יכול להיות שזה יהיה יותר מדי עומס גראפי. בהצלחה האזרח דרור - שיחה 09:39, 7 במרץ 2008 (IST)
thread_title: אפשר להתחיל בעבודה?

message: פעם ראשונה שאני מתעסק אם הדברים האלה, ואני לא כל-כך מצליח.  אם מישהוא יכול לעזור בליצור תבנית יותר טובה מגלריה, כך ש:
*התמונות יהיו גדולות יותר
*לא יהיה כיתוב בתחתית התמונה
*כאשר לוחצים על התמונה מגיעים לערך הרלוונטי.
כמו-כן מי שיכול לעזור מבחינת צבעים, עיצוב וכדומה, מוזמן. טוקיוני 11:11, 7 במרץ 2008 (IST)
replies: text: פניתי לערן, אחד מאשפי הגרפיקה המדיה-ויקית הגדולים שקמו לנו, שישדרג את זה. כה לחי. ‏Harel‏ • שיחה 11:13, 7 במרץ 2008 (IST)
replies: text: :שניתי את הגלרייה לטבלאות ו-imagemap כך שלחיצה על התמונה תעבור לערך הרלוונטי ולא לדף התמונה. כדאי לכם ליצור את התבניות כבר עכשיו על בסיס מתחלף כדי שהתמונות יתחלפו אוטומטית מידי תקופה. יוצרי הפורטלים יודעים לעשות זאת וכדאי להיעזר בהם. ‏Yonidebest Ω Talk‏ 15:47, 7 במרץ 2008 (IST)

text: כל הכבוד לערן המלך! עכשיו איך עושים שהקטגוריות יתחלפו? טוקיוני 23:06, 8 במרץ 2008 (IST)
replies: text: :לא סיימתי רק נתתי קצה חוט. פינת התרבות מתחלפת, ואפשר להעתיק את התבניות והשימוש בה גם לפינת טריוויה. כמובן צריך להוסיף עוד תוכן. ערן - שיחה 23:15, 8 במרץ 2008 (IST)
thread_title: עזרה!!!!!

message: לדעתי זהו מיזם מיותר. גילגמש • שיחה 11:16, 7 במרץ 2008 (IST)
replies: text: הוא פחות ממיותר: הוא מזיק ממש. מסיט את המאמץ מכתיבת אנציקלופדיה לכיוונים אחרים. זה מה ויקיפדיה איננה. ‏odedee • שיחה 11:52, 7 במרץ 2008 (IST)
replies: text: :אני חושב שבשביל זה המציאו את ויקיפדיה באנגלית פשוטה. אם יש מספיק אנשים שרוצים לתרום אני לא רואה סיבה שלא יפתחו ויקיפדיה כזאת בעברית. אבל הדף הזה לא ממש לעניין, צריך לעודד ילדים לנסות לקרוא כמו גדולים. קקון - שיחה 12:23, 7 במרץ 2008 (IST)
replies: text: ::לא מדובר בכתיבת "ויקיפדיה" נוספת (ויקיפדיה בעברית קלה), ולא בכתיבת ערכים אפילו. זה בסך הכל סוג של פורטל, קצת שונה משאר הפורטלים שלנו, שיוכל - בתקווה - להיות אבן שואבת לקוראים צעירים יותר. ולא, קוראים בני 8-9 לא ממש יכולים להתמודד עם הוויקיפדיה במצבה הנוכחי. אני חושב שזו יוזמה יפה, אלמנט שיווקי חשוב מצדנו, ובהתחשב בעובדה שגיל הקוראים שלנו צעיר ממילא (ראו סקר הקוראים) זה יכול לעזור. ‏Harel‏ • שיחה 13:00, 7 במרץ 2008 (IST)
replies: text: :::ואם יורשה לי, אני לא חושב שזה פחות "מזיק" או יותר "מזיק" ממיזמים ברוכים אחרים כמו מיזם הידעת?, הפורטלים על מומלציהם ומדוריהם (חידות מתמטיקה??), או כל מיזם כתיבה אחר שהיה לנו (אתרי מורשת עולמית, תחרויות כתיבה וכיוצא בזה). ‏Harel‏ • שיחה 13:02, 7 במרץ 2008 (IST)

text: הבעיה לדעתי היא שצריך ליצור תכנים שמיועדים לגילאים הללו. האמנם ילד בן 9 יכול להבין את המשמעות של המשפט "מנוע קיטור הוא מנוע בעירה חיצונית בוכנאי, המופעל על ידי לחץ קיטור"? לדעתי, אם קהל היעד הוא באמת זה, צריך ליצור תוכן מתחלף שיתאים לגיל הזה, כמו למשל קטעי הידעת פשוטים עם ניקוד. למעשה, אני מציע שכל המידע בשער יהיה מנוקד. ‏Yonidebest Ω Talk‏ 15:52, 7 במרץ 2008 (IST)
replies: text: :אני מסכים עם גילגמש ועודד. וסבתא שלי תמיד אמרה שילדים הם כמו נודים, אתה מוכן לסבול רק את שלך. ‏Ori‏ • שיחה • המורשת העולמית. פשוט עולמית! 18:21, 7 במרץ 2008 (IST)
replies: text: ::ההצעות של יוני (לא אני אלא יוני היותר טוב) טובות, ואני מסכים איתם, אבל אני חושב שצריך להתחיל מאפושהוא.  לגבי התובנה העמוקה של אורי, אני שמח ששיתפת אותנו. טוקיוני 18:42, 7 במרץ 2008 (IST)
replies: text: :::אני לא נגד השער לילדים, להפך, זה נראה לי מבורך ומותח את גבול גילאי הקוראים שלנו. אבל יש משהו בזה שאולי השער נראה טוב, אבל התוכן שאליו הוא מפנה בכל זאת לא מיועד בשביל ילדים. אפשר ליצור כאן שער יפה וצבעוני שכל ילד ישמח להיכנס אליו. אבל כשהוא יפנה לערך מנוע קיטור, הוא לא יבין כלום. הרעיון נחמד, אבל שער לילדים שמפנה לתוכן רגיל נראה לי קצת מיותר. נ"ב: אורי קרע אותי מצחוק!  אלירן d שיחה 18:47, 7 במרץ 2008 (IST)

text: :::הנה מיקוד של הבעיה: "צריך להתחיל מאפושהוא". כלומר יש כוונה להמשך: באיזה צורה? "ערכים לילדים"? כמו שלא יהיו כאן ערכים נפרדים לדתיים, לחילונים, לשמאלנים, לימנים, לאנרכיסטים או לקפיטליסטים, לא יהיו כאן גם תכנים לילדים. הרמה כאן לא תהיה של כיתה ג'. השאיפה להנחיל עניין וידע לילדים היא טובה, אבל האנציקלופדיה היא פשוט לא המקום לכך. ‏odedee • שיחה 22:20, 7 במרץ 2008 (IST)
replies: text: ::::זו יוזמה מבורכת בעיני. כמו כן אני חושב שילדים יכולים להתמודד עם התוכן בוויקיפדיה, אולי לא ברמה המלאה, אבל זה בטוח יעשיר אותם. אם הם ילמדו גם כמה מילים חדשות פה ושם, עוד יותר טוב. ניקוד זה חשוב, הידעת זה מגניב. אולי כדאי גם להעיף מבט בערך לפני שמקשרים אותו, יש ערכים שיותר קל להבין אותם וכאלה שפחות. זה לא אומר דבר על האיכות שלהם כמובן, זה תלוי בנושא ובסגנון. בקשר למה שעודדי אמר. קודם כל הפרדה בין ילדים למבוגרים היא הרבה יותר טובה מכל שאר ההפרדות שהזכרת, ואין מה להשוות בינהן בכלל. אם אני אתייחס בצורה שונה לערבים, אני אהיה גזען, אם אני אתייחס בצורה שונה לילדים, אני אהיה הגיוני. אני נגד "ערכים לילדים" אגב. זה לא מה שמציע המיזם. כשנדבר על ערכים לילדים, התנגדויות יהיו במקום, כרגע, זה בסף הכל פורטל ידידותי למשתמש הצעיר. נינצ'ה - שיחה - פתרו את החידה, אם תוכלו. 23:59, 8 במרץ 2008 (IST)
replies: text: :::::אם כך, מה אתה אומר על זה? אלירן d שיחה 02:54, 9 במרץ 2008 (IST)
replies: text: ::::::כן, גם זה מה ויקיפדיה איננה. זה חינוכי, זה מכוונות טובות, וזה לגמרי, לגמרי לא המקום. ‏odedee • שיחה 03:51, 9 במרץ 2008 (IST)
replies: text: :::::::אכן. שום תועלת לא תצמח מפה. אין מספיק כח אדם לטפל בערכים הקיימים, אז להקים לנו פיל לבן בדמותו של המיזם לילדים זה מיותר. גילגמש • שיחה 03:57, 9 במרץ 2008 (IST)
replies: text: ::::::::אני נאלץ להסכים. על אף שהמיזם מבורך, יצירת ויקיפדיה מקבילה לילדים נראה לי קצת פנטזיונרי, ואולי גם מיותר ולא במקומה של אנציקלופדיה. למרות שאין שום קשר בין השוואה בין ילדים להשוואה בין פלשתינים וכדומה. ההבדל בין ההשוואות הוא הגזענות. המטרה היא בסך-הכל חינוכית, אבל מהסיבות שעודדי וגילגמש ציינו, אינה מתאימה. אלירן d שיחה 05:17, 9 במרץ 2008 (IST)

text: : הראל, אתה לא לבד! ברוך תהיה. חגי אדלר • שיחה •  תבניות מידע בערכים מחכות לך! •  ב' באדר ב' ה'תשס"ח • 05:36, 9 במרץ 2008 (IST)
replies: text: ::אני אישית רואה כל כתיבה שלי בויקיפדיה כבזבוז זמן, נכון שיש לזה מטרה של להעשיר את אוצר הידע האנושי, אבל במקום לכתוב בויקיפדיה יכולתי לעשות משהוא מועיל כמו לפתור אינטגרלים או ללכוד יונים. אי-לכך קשה לי מאוד אם כך שבאים בביקורת על כך שאני מבזבז את הזמן שלי כך או אחרת.  מי שלא רוצה לבזבז את הזמן שלו פה שיבזבז את הזמן שלו במקום אחר, אבל שלא יבוא בטענות על מי שכן. חוץ מזה קשה לי לשמוע תלונות מאנשים כמו גלגמש על כך שאין מספיק כוח אדם בויקיפדיה, שכן הם באופן מכוון או לא מכוון גרמו לכמה אנשים להפסיק לכתוב בויקיפדיה. טוקיוני 09:32, 9 במרץ 2008 (IST)

text: :: אלירן, ה"נימוק" הוא שהמיזם הזה "רע" בגלל שהוא יסיט אנרגיה ממיזמים אחרים. בנימוק הזה אפשר לפסול כל מיזם אחר. (והוא גם מניח שיש כאן משחק סכום אפס, ולדוגמה לא יכול להיות שאנשים חדשים יצטרפו ככותבים ועורכים בגלל המיזם). אורי, בניגוד למשל יש הרבה אנשים שממש אוהבים ילדים, ואפילו לפעמים לא שלהם. אני מצטער שאף אחד לא לא זוכר את זת שבן הטבע טען פעם, שאנציקלופדיה קיבלה את ה"פדיה" שלה מהמילה פדו - "ילדים". בכל מקרה אנציקלופדיות לילדים זה דבר מכובד מאוד, ולא מצאתי שום דבר ב"מה ויקיפדיה איננה" שיוצא נגד זה. האזרח דרור - שיחה 16:40, 9 במרץ 2008 (IST)
replies: text: :::יש לי רעיון - בואו ניתן לבוני השער לסיים את עבודתם. אחר-כך נשפוט אותו, כשהמוצר יהיה מוגמר. זה נראה לי הדבר הכי נכון לעשות. גם לאלה שלא מאמינים בו, אולי הם יופתעו. בהצלחה! אלירן d שיחה 20:33, 9 במרץ 2008 (IST)
הויקיפדיה היום בלתי קריאה לילדים. לדעתי, יצירת שער לילדים, ודי שיהיו בו 100 ערכים, ישיג מטרה כפולה ומכופלת: יתרגל ילדים בקריאה, יתרגל ילדים בקריאת אנציקלופדיה, יתרגל ילדים בשימוש בממשק הויקי. אני מזכיר לכולם, שבבסיס הויקיפדיה, ובבסיס הרעיון של קרן ויקימדיה, עומד עניין פילנטרופי שעיקרו הנגשת הידע לכלל האנושות. ילדים מהווים חלק מכלל האנושות. המיזם הזה הוא תמצית הרעיון של הויקיפדיה - לא פחות. עמית - שיחה 00:28, 10 במרץ 2008 (IST)
אני שמחתי מאד לראות את השער הזה ומברך על כל דרך לגדל ויקיפדים חדשים. ילדים לא יישארו לעולם ילדים! ‏עמיחי 22:31, 10 במרץ 2008 (IST)
לדעתי זה מיזם מבורך ונחוץ. 'מהמוצדקים שבמיזמי ויקיפדיה', ישר כח לעוסקים במלאכה. נת- ה- - שיחה 21:52, 11 במרץ 2008 (IST)

text: בינתיים נראה מוצלח ביותר. בהתחשב בכך שסטטיסטיקות אחרונות מראות שמרבית הקוראים בויקיפדיה הן צעירים, צריך שיהיה שער שיתאים גם להם. אליזבט • שיחה 22:22, 11 במרץ 2008 (IST)
thread_title:  בשביל מה זה נחוץ? 

message: שימו לב לקטגוריה:ילדות ותתי הקטגוריה שלה, וכן לפורטל:דיסני. יש שם ערכים ש"יושבים בול" על קהל היעד שלנו. ישר כוח לכל העוסקים במלאכה. כבר חשבתי על שם שנוכל לשווק את המיזם הזה: "קידיפדיה"..בברכה, Shayakir • שיחה.
thread_title: שימו לב

message: האם יש סיבה עקרונית שכל המקומות יהיו מישראל? נינצ'ה - שיחה - פתרו את החידה, אם תוכלו. 22:16, 12 במרץ 2008 (IST)
replies: text: :בדף כרגע כל המקומות הם לא סתם מישראל אלא מירושלים, כאשר התיבה תתחלף יופיעו מקומות אחרים, פשוט לא הכנסנו אותם עדיין. נראה לי במקום להכין תיבה על אתרי מורשת עולמית לדוגמא. טוקיוני 23:06, 12 במרץ 2008 (IST)
thread_title:  מקומות 

message: אני חושב שהרעיון היפה הוא שלחיצה על תמונות או כיתוב יוביל קודם לדף הכתוב בשפה המתאימה לילדים שייתן מעין מבוא לערך הויקיפדי המלא.  כך נעשה כבר בכמה מהדפים כמו בדף על איקס-עיגול (בעזרתו של נוי), וכמו בדף על מנוע קיטור ובדף על קבר יאסון.  שאלתי: האם אפשר וכדאי שדפים אלו יהיו מעוצבים באופן שונה מדף רגיל בויקיפדיה כך שיהיה ברור לקוראים ממבט ראשןו שהם אינם קוראים ערך מהמרחב הראשי? טוקיוני 22:53, 1 באפריל 2008 (IDT)
replies: text: לדעתי בהחלט. לא משהו בומבסטי, אבל למשל צבע רקע או משהו קטן כזה. נינצ'ה - שיחה - פתרו את החידה, אם תוכלו. 23:37, 1 באפריל 2008 (IDT)

text: לדעתי זה לא טוב שיש תוכן במרחב ויקיפדיה. בעבר היו "הידעת" ו"היום בהיסטוריה" במרחב זה, אך העברנו הכל למרחב "תבנית". עדיף להעביר את השער למרחב פורטל. מרחב ויקיפדיה אמור לשמש למדיניות פנימית, וראוי לציין שמרחב זה אינו נכלל בספירה לבדיקת זכות הצבעה. ‏Yonidebest Ω Talk‏ 15:42, 2 באפריל 2008 (IDT)
replies: text: :האמת שיכול להיות הגיוני להעביר דווקא לתבנית... נינצ'ה - שיחה - פתרו את החידה, אם תוכלו. 15:47, 2 באפריל 2008 (IDT)
replies: text: ::יותר הגיוני להעביר לפורטל. זה פורטל לילדים ששמו "שער לילדים". ‏Yonidebest Ω Talk‏ 16:04, 2 באפריל 2008 (IDT)

text: :ההצעה של יוני (היותר טוב) נשמעת לי טובה. טוקיוני
וחזרה לנושא: זה רק שער לילדים, לא אנציקלופדיה. אין שום כוונה ליצור מיני אנציקלופדיה אלטרנטיבית לילדים, כשלכל ערך יהיה תקציר מיוחד לילדים. יש ערכים לא ארוכים במיוחד שאפשר להפנות אליהם בלי צורך בתווכה מיוחדת לילדים, יש ערכים על נושאים חשובים שראוי להקדיש להם דף משנה ושהפניה ישירות לערך עשויה להקשות על ילדים (למשל אינשטיין), אך עדיף שלא ניצור יותר מדי תקצירים מיוחדים לילדים. ערן - שיחה 18:28, 11 באפריל 2008 (IDT)

text: מסכים ולקחתי לתשומת ליבי. מה דעתך על ההצעה של נינצ'ה שלדפי המשנה יהיה צבע רקע שונה על מנת להבדיל אותם מערכים במרחב הראשי? טוקיוני 18:48, 11 באפריל 2008 (IDT)
thread_title:  דפי משנה 

message: חבל שהדף לא נטען כיאות בדפדפן. יוסאריאן • שיחה 21:10, 3 במאי 2008 (IDT)
replies: text: אני משתמש בשועל-אש, ואצלי הדף נטען כהלכה.  איך נראה הדף אצלך? טוקיוני 21:55, 3 במאי 2008 (IDT)
replies: text: :עכשיו בסדר? טוקיוני 21:20, 5 במאי 2008 (IDT)
thread_title:  תמיכה ב[[שועלאש]] 

message: עכשיו שלמיזם כבר יש צורה, ומעט תוכן, אני חושב שניתן לחדש את הדיון העקרוני, האם כדאי להשאיר אותו? האם צריך לשנות אותו לגמרי? להפוך אותו לפורטל? למחוק אותו? או לחזק אותו? טוקיוני 21:37, 4 ביוני 2008 (IDT)
replies: text: האמת שאני לא יודע. הפורמט הנוכחי מעניין ונחמד, אבל זה עדיין לא זה. כדאי אולי להתעניין במיזם WikiJunior במטא, אני לא יודע בדיוק במה מדובר, אבל הכיוון הכללי דומה. אשמח אם מישהו יספר לנו מה זה WikiJunior. ‏Harel‏ • שיחה 21:45, 4 ביוני 2008 (IDT)
replies: text: :לחזק ודי. בעיניי. נינצ'ה - שיחה - פתרו את החידה, אם תוכלו. 21:46, 4 ביוני 2008 (IDT)

text: העיצוב חביב, אבל מסריקה קצרה נראה שזה כל מה שזה - עיצוב. אין כאן פישוט של המידע עבור ילדים, וגם כשיש, מדובר בקטעים קצרים נורא. כשאמרתם "שער לילדים", דמיינתי תמונות וטקסטים שמותאמים לילדים, ולא רק שלל תמונות עם קישורים לערכים ארוכים מידי.

text: דעתי היא שצריך להפוך את הדף הזה ליותר מותאם לילדים: צריך להשקיע ביותר טקסטים מותאמים לילדים בתוך השער, ולא בדפי משנה. כלומר, הטקסט עצמו אפשר שיהיה בתוך דפי משנה, אבל שיוצג בתוך השער. כמו פורטלים. צריך גם לבחור את הערכים. אין טעם לקשר לערך דחפור, אף שהוא מומלץ. הוא כולל טקסטים שבלתי ניתנים לקריאה על ידי ילדים.

text: בקיצור, צריך יש עוד מה לעשות, בעיקר בתחום תרגום טקסטים של מבוגרים לטקסטים של ילדים. ‏Yonidebest Ω Talk‏ 22:28, 4 ביוני 2008 (IDT)
thread_title:  ויקילדים לאן? 

message: רעיון נוסף, אפשר לשלב בתוך השער גם הידעת לילדים GilCahana - שיחה 02:54, 8 ביוני 2008 (IDT)
replies: text: לך על זה! טוקיוני 13:08, 8 ביוני 2008 (IDT)
thread_title:  הידעת? 

message: ‏Ori‏ • שיחה • תל אביב 100 - לא רק מדד! 14:49, 29 במרץ 2009 (IDT)
ויקיפדיה:שער לילדים הוא שער שהושקע בו רבות בעבר. משום מה השער נשכח, ושקע בתהום של דפי בלתי מסווגים. לדעתי יש להאיר אותו כמיזם ויקיפדיה או כאסם ויקיפדיה. אשמח באם יפתח דיון. יוסי ישראלי - שיחה 10:07, 22 במרץ 2009 (IST)
replies: text: טוב שהוא נשכח. כרוכה בה יותר מידי השקעה, כאילו היינו ויקיפדית עברית simple. ‏Yonidebest Ω Talk‏ 17:13, 22 במרץ 2009 (IST)
replies: text: :הכוון שמשך אותי בגישה הוא בהיותו שער מבוסס תמונה. את הערכים ניתן לקבל על ידי עיצוב של ערכי תקצירים (ערכים שמפנים למאמר מלא או מאמר מובחר) . ערכים אלו קלים יחסית ליצירה, הם תוצר של  התכנים והתמונות כבר מוכנים. כך שהשער מאפשר גישה שונה דף פתיחה תוך התבססות על תשתית קיימת ברובה הגדול.  יוסי ישראלי - שיחה 21:58, 22 במרץ 2009 (IST)
replies: text: ::יוסי ישראלי, אתה יכול לקחת את זה על עצמך. תריץ את זה בארגז חול פרטי ואם זה יהיה יפה אולי יהיה טעם לדון בזה ואולי אף לצרף לאחד מהדפים לקבלת פניהם של החדשים. גילגמש • שיחה 13:50, 23 במרץ 2009 (IST)
replies: text: :::השער כרגע לא מותאם לילדים בני-זמננו אלא לילדי דור תש"ח במקרה הטוב. יחסיות האמת • ♥ • כ"ז באדר ה'תשס"ט 23:09:18
replies: text: ::::יוסי - גם לדעתי השער הוא רעיון מוצלח ובתחילת דרכו היתה התלהבות סביבו שהביאה אותו לרמתו הנוכחית, שעדיין איננה רמה מספקת. מאז מה לעשות ההתעסקות בנושא דעכה והתפוגגה, וכך הנושא נמצא היום בתהום הדפים הלא מסווגים ומחכה למישהוא שיעשה איתו משהו. אם אתה מתנדב למשימה זה יהיה נפלא.

text: ::::יחסיות - אם יש לך ביקורת לומר, אנא אמור אותה בצורה בונה, המסבירה מה הליקויים ואיך לדעתך אפשר לתקן אותם. אומנם לא השתמש במילים גסות אבל אין הרבה הבדל בין המשפט שכתבת לקללה. טוקיוני 00:30, 28 במרץ 2009 (IDT)
replies: text: :::::ארכאיות היא לא מילה גסה! יחסיות האמת • ♥ • ג' בניסן ה'תשס"ט 00:37:34
thread_title:  אסם ויקיפדיה:שער לילדים 

message: אני מוכן לקחת על עצמי את שיקום הפורטל. מעוניינים? רועי • שיחה 20:01, 12 בפברואר 2012 (IST)
replies: text: זהו רעיון מצויין! הפורטל יכול להוות מוקד משיכה מעולה של ילדים לוויקיפדיה. אני מאחל לך בהצלחה. אשתדל גם אני קצת לעזור.  ‏Ovedc • שיחה • אמצו ערך יתום! 14:04, 13 בפברואר 2012 (IST)
replies: text: :אז... להתחיל? May the Force be with you • שיחה 16:52, 14 בפברואר 2012 (IST)
replies: text: ::בידיעה שכל ערך או דף ראוי לשיפור משותף, בברכה, יעל י 17:07, 14 בפברואר 2012 (IST)
thread_title:  שיקום